Όψεις σχέσεων: Τεκμήρια αλληλογραφίας από Θεσσαλονικείς λόγιους προς τον Μηνά Δημάκη
Creators: name: Αμανάκης, Σταύρος Νικόλαου
Publisher: name: Aristotle University of Thessaloniki
Year: 2024
Subjects: Αλληλογραφία
Μηνάς Δημάκης
Επιστολογράφοι
Correspondence
Minas Dimakis
Correspondent

description: Ο Μηνάς Δημάκης (1913-1980), ποιητής, μεταφραστής, δοκιμιογράφος και κριτικός, από την πρώτη του εμφάνιση στα νεοελληνικά γράμματα το 1935 –από το περιοδικό του Φύλλα τέχνης στο Ηράκλειο της Κρήτης– έως και το πέρασμά του στην Αθήνα το 1943 και την πλήρη ενσωμάτωσή του στο λογοτεχνικό κέντρο, κατάφερε να κερδίσει το ενδιαφέρον και έπειτα την εκτίμηση των ομοτέχνων του και της κριτικής. Στην παρούσα εργασία συγκεντρώνεται, εκδίδεται και σχολιάζεται όλο το corpus των επιστολικών τεκμηρίων (επιστολές, δελτάρια, τηλεγραφήματα, κάρτες) που είχαν αποσταλεί σε εκείνον από προσωπικότητες των γραμμάτων και του πανεπιστημιακού χώρου της Θεσσαλονίκης. Οι Θεσσαλονικείς λόγιοι ήδη από την αρχή της επικοινωνίας τους με τον ποιητή εκφράζουν την εκτίμησή τους προς εκείνον. Τον αντιμετωπίζουν από τα πρώτα του φανερώματα ως μια άξια καλλιτεχνική παρουσία των Γραμμάτων, προερχόμενη από την Κρήτη αλλά πλήρως ενσωματωμένη στην Αθήνα. Μάλιστα, αποζητούν την επικοινωνία με αυτόν και ενδιαφέρονται για τα σχόλιά του στο ποιητικό και δοκιμιακό τους έργο καθώς, και για τη συνεργασία μαζί του στα διάφορα έντυπα (Νέα Πορεία, Ποιητική τέχνη κ.ά.). Ακόμη, ο Δημάκης λειτουργεί ως δίαυλος επικοινωνίας με το λογοτεχνικό κέντρο της πρωτεύουσας, επειδή ενημερώνονται από εκείνον για τα τεκταινόμενα της Αθήνας. Η συγκεκριμένη επιλογή του corpus σκοπό έχει να αναδείξει αυτή τη θέση που ο ποιητής κατείχε στην αντίληψη των εκ Θεσσαλονίκης αλληλογράφων του, οι οποίοι δρούσαν στο λογοτεχνικό κέντρο της συμπρωτεύουσας. Με την αξιοποίηση των κατάλληλων θεωρητικών εργαλείων και τον πλήρη σχολιασμό των εκδιδόμενων τεκμηρίων, θα επιχειρηθεί μια προσέγγιση του ποιητή στο πεδίο της αλληλογραφίας και της επικοινωνίας με ομοτέχνους του και άλλους λογίους. Στόχος της εργασίας είναι να φωτιστεί αυτή η όψη τού ποιητή και των συνομιλητών του, μέσα από τα θέματα που συζητούνται σε αυτά (για τη λογοτεχνία, για έντυπα της εποχής κ.ά.), και από τα σχόλιά τους για το ποιητικό και δοκιμιακό έργο του Μηνά Δημάκη και άλλων λογοτεχνών.
description: Minas Dimakis (1913-1980) was a poet, essay writer, translator and literary critic. Since his first appearance in modern Greek letters in 1935 –through his magazine Φύλλα Τέχνης in Iraklion of Crete– to his passage to Athens in 1943 and his complete incorporation in the Greek literary centre, he managed to capture the interest and appreciation of his fellow literary figures and the critics. The epistolic corpus (letters, postcards, telegrams, cartes postales) been sent to Dimakis by literary figures, academics and scholars is gathered at this paper. The scholars of Thessaloniki express through the letters their appreciation to Minas Dimakis. The Cretan poet is considered a meritorious figure of the Letters that managed to win a spot in Athens. They seek for his presence through the letters and seem interested in his opinion on their literary and essay work as well as reach out to him to ask for his contributions to literary magazines (Νέα Πορεία, Ποιητική τέχνη etc.). Dimakis attributes also as a bridge between Athens and Thessaloniki by informing his correspondents about the capital’s literary scenery. The intent of this paper is to study and point out the position of Dimakis among his correspondents.By making use of the appropriate theoretical tools and complete commentary of the letters, an approach of the poet in the field of correspondence and communication with the correspondents will be attempted. The aim of the paper is to shed light on this aspect of the poet through the topics discussed in them (about literature, periodicals, etc.) and from their comments on the poetic and essay work of Minas Dimakis and other writers.